གཉུག།
མ།བློའི་དྲི་མས་མ་གོས་པས་ཀ་དག།ཉམས་ཀྱི་ཞེན་པས་མ་བཅིངས་པས་ཡེ་གྲོལ།བསམ་མེད།བརྗོད་མེད།གནས་མེད།དམིགས་མེད།འགྲོ་མེད།འོང་མེད།དྲན་བསམ་སྤྲོས
པའི་མཐའ་ཐམས་ཅད་དང་བྲལ་བ་སྟོང་གསལ་ཡུལ་མེད་དུ་རྗེན་ཅེར་གྱིས་མཐོང་བའི་རིག་པ་གཅེར་བུ་སྙིང་པ་དེ་ཀ་ངོས་བཟུང་ལ་རང་བབས་སུ་སྐྱོང་བ་ནི་མཉམ་གཞག་སྤྲོས་བྲལ་གྱི་ཡེ་
ཤེས་ནམ་མཁའ་ལྟ་བུར་ངོ་སྤྲོད་པ་སྟེ།སུམ་ཅུ་རྩ་གསུམ་པའི་མདོ་ལས།ལྷའི་བུ་ཁམས་གསུམ་པོ་ནི་སེམས་ཙམ་དུ་ཟད་ལ།སེམས་དེ་ཡང་གཟུགས་མེད་པ།བསྟན་དུ་མེད
པ།ཐོགས་པ་མེད་པ།རྣམ་པར་རིག་བྱེད་མ་ཡིན་པ་སྒྱུ་མ་ལྟ་བུ་སྟེ།སེམས་དེའང་སེམས་ཀྱི་ཆོས་ཉིད་ཀྱིས་ཡོངས་སུ་བཙལ་ནའང་མི་རྙེད་དེ།སེམས་གང་གིས་སེམས་ཡོངས
སུ་འཚོལ་བའི་སེམས་དེའང་མི་རྙེད་དོ།དེ་སེམས་མི་དམིགས་པས་ཆོས་ཐམས་ཅད་མི་དམིགས་སོ།།ཞེས་དང་།ཀུན་བྱེད་ལས།།སེམས་ཀྱིས་སེམས་ལ་ལྟ་རུ་མེད་པའི་ཕྱིར།།

བལྟས་པས་མི་མཐོང་ཇི་བཞིན་ཉིད་དུ་ཞོ་བ།ཅེས་དང་།གསང་སྙིང་ལས།།གཞི་རྩ་མེད་པའི་སེམས་ཉིད་ནི།།ཕོ་མོ་མ་ཡིན་མ་ནི་ང་མིན།།མཚན་མེད་མ་ཡིན
རིགས་རྒྱུད་མིན།།ཁ་དོག་མ་ཡིན་དབྱིབས་མ་ཡིན།།གནས་སུ་མ་ཡིན་གང་ཡང་མིན།ཞེས་དང་།བདེ་བ་རབ་འབྱམས་ལས།།རྩ་བ་མེད་པའི་སེམས་ཉིད་ནི།།བཙལ་བས་མི་རྙེད
ངོས་བཟུང་མེད།།ཇི་བཞིན་ཡེ་བཞིན་སྟོང་པའི་ངང་།།བརྗོད་བྲལ་རང་བྱུད་ཡེ་ཤེས་སོ།།ཞེས་དང་།སློབ་དཔོན་དགའ་རབ་རྡོ་རྗེས།།སེམས་ཀྱི་རང་བཞིན་ཡེ་ནས་བུདྡྷ་སྟེ།།
སེམས་ལ་སྐྱེ་འགག་མེད་པ་ནམ་མཁའ་འདྲ།ཞེས་དང་།རྩ་བར་ཡང་།།དེ་ལྟར་ཞིབ་ཏུ་བརྟགས་པས་སེམས་ཉིད་འདིཿམ་སྐྱེས་མི་གནས་མི་འགག་ཁ་དོག་དང་།དབྱིབས་མེད་དོ།།
བོ་ངོས་བཟུང་བྲལ་བ་ཡིཿབརྗོད་མེད་ནམ་མཁའ་ལྟ་བུར་རིག་པའི་ཚེཿདེ་ཀའི་ངང་དུ་བཟོ་མེད་ལྷོད་ཀྱིས་ཀློདཿཅེས་འབྱུང་ངོ་།དེ་ལྟར་བཞག་པའི་ངང་ལས་འགྱུ་དྲན་གྱི་རྟོག་པ་གང
ཤར་ཡང་དེ་ཀའི་རང་ངོ་ལ་རྩོལ་མེད་ཀྱི་དྲན་པས་ཆེར་གྱིས་བལྟས་ལ་བསལ་བཞག་མེད་པའི་ངང་དུ་ཀློད་པས་དྲན་རྟོག་རྗེས་མེད་དུ་ཡལ་ནས་བྱུང་ཚོར་གཞིར་ཐིམ་པ་ནི་རང་ཤར་རང་གྲོལ་ཏེ

རྦརྦ་རླབས་ཆུར་ཐིམ་པ་ལྟ་བུའོ།ཇི་སྐད་དུ།།ཅེར་གྱིས་གྲོལ་བས་མཐོང་སར་ཡལ།ཞེས་གསང་བ་སྒྲ་རྒྱུད་ལས་གསུངས་སོ།དེའང་མཉམ་གཞག་ཏུ་རིག་སྟོང་རྗེན་པའི་ཡེ་ཤེས་ལ་ཞེན
འཛིན་གྱིས་མ་བསླད་པར་རང་གསལ་རྒྱ་ཡན་དུ་ཀློད་ཅིང་།རྗེས་ཐོབ་ཏུ་གང་སྣང་ཡང་སྟོང་པའི་རང་བཞིན།སྟོང་ཡང་འཆར་སྒོ་མ་འགགས་པར་སྣང་ལ།སྣང་ཡང་བདེན་པས་སྟོང
པ་སྒྱུ་མའི་འཁྲུལ་འཁོར་རམ་རྨི་ལམ་གྱི་སྣང་བ་ལྟ་བུར་ཤེས་པས་ཆགས་སྡང་དང་ཉོན་མོངས་པ་གྲོལ་བར་བྱེད་པ་སྟེ།ཏིང་འཛིན་རྒྱལ་པོ་ལས།།སྒྱུ་མ་སྤྲུལ་པ་དྲི་ཟའི་གྲོང་ཁྱེར་དང་།།
སྨིསྨྲིག་རྒྱུ་ཇི་བཞིན་རྨི་ལམ་ཇི་ལྟ་བུར།།མཚན་མ་སྒོམ་པ་ངོ་བོ་ཉིད་ཀྱིས་སྟོང་།།ཆོས་རྣམས་ཐམས་ཅད་དེ་བཞིན་ཤེས་པར་གྱིས།ཞེས་གསུངས་ཏེ།རྗེས་ཐོབ་རིས་མེད་ཀྱི་ཡེ་ཤེས་སྒྱུ
མ་ལྟ་བུར་ངོ་སྤྲད་པའོ།།དེ་ལྟར་རིག་པ་སྤྲོས་བྲལ་ངོས་བཟུང་མེད་པ་དེ་ཀ་རྩལ་སྣང་མ་འགགས་པའི་རོལ་པ་སྒྱུ་མ་ལྟ་བུར་འཆར་བས་མཉམ་རྗེས་དབྱེར་མེད་བདེན་གཉིས་ཟུང་འཇུག་ནི
སྣང་ཚུལ་མ་ཡིན།གནས་ཚུལ་ལམ་གནས་ལུགས་ཡིན་པས།དེ་ལྟར་མ་རྟོགས་པའི་སེམས་ཅན་ལ་སྙིང་རྗེ་བསྐྱེད།སྙིང་རྗེའི་གདངས་རང་བཞིན་སྤྲོས་བྲལ་ངོས་བཟུང་མེད་པའི་ངང་དུ

ལ་ཟློ་བར་བྱ་སྟེ།ཟུང་འཇུག་མཆོག་ཏུ་མི་འགྱུར་བར་ངོ་སྤྲད་པའོ།།མདོར་ན་མཉམ་རྗེས་ཀུན་ཏུ་རེག་པ་ཕྱོགས་བྲལ་རྒྱ་ཡན་གསལ་སྟོང་རང་ཤར་རང་གྲོལ་གྱི་དང་ཁྭ་
ཞེན་འཁྲིས་མེད་པར་བསྐྱངས་པས་རིག་པའི་རང་ངོ་གང་དུའང་མ་གྲུབ་པ་སྐྱེ་མེད་སྟོང་པ་ཉིད་ཀྱི་ཆ་མེ་ལོང་གཡའ་མེད་པ་ནག་ལིང་ངེ་འདུག་པ་ལྟ་བུ་དེ་ཆོས་སྐུ།དེའི་རང་གདངས
སྙིང་རྗེ་ཆེན་པོ་བདེ་བའི་རྣམ་པར་འགག་མེད་དུ་འཆར་བ་སལ་ལེ་ཡེར་རེ་ཧྲིག་གེ་གསལ་ལ་དེར་འཛིན་གྱིས་མ་བསླད་པའི་ཆ་མེ་ལོང་གཡའ་བྲལ་གྱི་རང་བཞིན་སྒྲིབ་གཡོགས་མེད
པརགས་ལ་སིང་ངེ་འདུག་པ་ལྟ་བུ་དེ་ལོངས་སྐུ།དེ་ལྟར་གསལ་བཞིན་དུ་སྟོང་།སྟོང་པའི་ངོ་བོ་གསལ་བ།གསལ་སྟོང་རང་བཞིན་དབྱེར་མི་ཕྱེད་པ་ཟུང་འཇུག་གི་རྩལ་རང་ཤར
རང་གྲོལ་དུ་འཆར་བའི་ཆ་མེ་ལོང་དྭངས་པ་ལ་གཟུགས་བརྙན་འཆར་བ་ལྟ་བུ་དེ་སྤྲུལ་པའི་སྐུ།དེ་གསུམ་རང་བཞིན་གྱིས་དབྱེར་མི་ཕྱེད་པའི་ཆ།གཡའ་བྲལ་གྱི་དྭངས་ཆ།གསལ་ཆ།།
འཆང་ཆ་གསུམ་ཡང་མེ་ལོང་གི་ངང་དུ་རོ་གཅིག་པ་ལྟ་བུ་དེ་ཀ་ངོ་བོ་ཉིད་ཀྱི་སྐུ་སྟེ།གཉིས་མེད་རྣམ་རྒྱལ་ལས།།སྐྱེ་བ་མེད་པ་ཆོས་ཀྱི་སྐུ།།འགག་པ་མེད་པ་ལོངས་སྤྱོད་རྫོགས།།སྣ

ཚོགས་སྣང་བ་སྤྲུལ་པ་སྟེ།།དབྱེར་མེད་ངོ་བོ་ཉིད་ཀྱི་སྐུ།ཞེས་སོ།།གཉིས་པ་སྒོམ་པའི་སྒོ་ནས་ངོ་སྤྲོད་པ་ནི།ཐོག་མར་ཏིང་ངེ་འཛིན་གྱི་རྒྱུ་ལ་ངོ་སྤྲད་དེ།ངེས་འབྱུང་གི་བློ་དང་ལྡན
པའི་གང་ཟག་ལུས་ངག་འདུ་འཛི་དང་སེམས་སྤྲོས་པས་མི་གཡེང་ཞིང་།དད་པ་དང་ཚུལ་ཁྲིམས་དང་ཆོག་ཤེས་པ་དང་སྒོ་གསུམ་བསྡམས་པ་སོགས་ཞི་གནས་སྐྱེ་བའི་སྤྱིའི་རྒྱུ་ཚོགས
དང་།ལམ་གྱི་སྣོད་རུང་དུ་སྒྲུབ་པའི་སྔོན་འགྲོ་དང་།དངོས་གཞི་ལུས་ཀྱི་གནད་ཆོས་བདུན།དབང་པོའི་གནད་ལྷ་སྟངས།ངག་གནད་རླུང་རང་སོར།སེམས་གནད་བྱིང་རྒོད་ཀྱི་དབང
དུ་མི་གཏོང་བར་བསལ་བཞག་མེད་པར་ཡེངས་མེད་དུ་འཇོག་པའི་གནད་ཁྱད་པར་ཅན་རྣམས་ཡིན་ལ།དེ་ལྟར་བཞག་པ་ལ་བརྟེན་ནས་ཏིང་ངེ་འཛིན་རིམ་པར་སྐྱེ་བའི་ཚུལ་ལ་ངོ་སྤྲད
དེ།གནུབས་ཆེན་གྱིས་གཡོ་ཐོབ་གོམས་པའི་ཉམས་གསུམ་རི་གཟར་གྱི་འབབ་ཆུ་དང་།ཆུ་ཀླུང་དལ་འབབ།རྒྱ་མཚོའི་གཏིང་གི་དཔེ་གསུམ་གྱིས་མཚོན་ཏེ་གསུངས་ཀྱང་།བི
མ་ལས་ཕྱག་རྒྱ་བསམ་གཏན་གྱི་འགྲེལ་པར་ཉམས་ལྔར་གསུངས་པ་ལྷར་བཤད་ན།དང་པོ་གཡོ་བའི་ཉམས་ནི།བསྒོམས་པས་རྟོག་པ་མང་དུ་སོང་བ་སྙམ་བྱེད་པ་འབྱུང་བསྒོམ་སྟེ།

སྐྱེ་སྙིང་འདོད་པས་རྟོག་པ་ངོ་ཤེས་པའི་ཉམས་ཏེ།དཔེ་རི་གཟར་གྱི་འབབ་ཆུ་ལྟ་བུའོ།དེ་ནས་ཐོབ་པའི་ཉམས་ནི།རྟོག་པ་ཡོང་འཕྲོ་ལ་ཅུང་ཟད་ཞི་མལ་ལེ་གནས་པ
འབྱུང་བ་རྣམ་རྟོག་ངལ་སོས་པའི་ཉམས་ཏེ།དཔེ་རོང་ཁུང་དོག་པོའི་འབཔ་ཆུ་ལྟ་བུའོ།དེ་ནས་གོམས་པའི་ཉམས་ནི།ཕལ་ཆེར་རྟོག་མེད་དུ་གནས་པ་ལས་རེས་འགའ་རྟོག་པ་བན་བུན་ཙམ
རེ་འབྱུང་བ་རྣམ་རྟོག་གི་ཐང་ཆད་པའི་ཉམས་ཏེ།དཔེ་མི་རྒན་པོའི་སྤྱོད་པ་ལྟ་བུའོ།།དེ་ནས་བརྟན་པའི་ཉམས་ནི།ཕལ་ཆེར་རྟོག་མེད་རྒྱ་འབྱམས་སུ་གནས་པ་ལ་རྐྱེན་གྱིས་ཅུང་ཟད
གནོད་པས་རྣམ་རྟོག་གིས་བསྐྱོད་དུ་ཡོད་པའི་ཉམས་ཏེ།དཔེ་མཚོ་ཆུང་བ་སིར་བུས་བསྐྱོད་པ་ལྟ་བུའོ།།དེ་ནས་མཐར་ཕྱིན་པའི་ཉམས་ནི།ཡུལ་སྣང་ལ་དེར་འཛིན་མེད་པའི་ངང
དུ་སེམས་སྤྲོ་བསྡུ་མེད་པར་དང་སང་ངེ་ཡེ་རེ་ཝལ་ལེར་གནས་པ་ལ་རྐྱེན་གང་གིས་ཀྱང་མི་གནོད་པའི་སྟེང་དུ་སླར་ལ་བོགས་འབྱིན་པ་ན་རྣམ་རྟོག་གིས་བསྐྱོད་དུ་མེད་པ་རང་དབང
ཐོབ་པའི་ཉམས་ཏེ།དཔེ་མཚོ་ཆེན་རླབས་དང་བྲལ་བའམ་རི་བོ་ཆེན་པོ་ལྟ་བུའོ།།དེ་ནས་ཏིང་ངེ་འཛིན་གྱི་དྲོད་རྟགས་ལ་ངོ་སྤྲད་པ་ནི།བསྒོམ་པའི་སྟོབས་ཀྱིས་སྒོ་གསུམ

ཤིན་སྦྱངས་ཐོབ་པས་ལུས་ཡངས་ཤིང་བདེ་བ་དང་།ངག་རླུང་འཇམ་ཞིང་དལ་ལ་རྒྱུ་བ་མི་ཚོར་བ་སྙམ་བྱེད་པ་དང་།སེམས་མི་རྟོག་པའི་ངང་དུ་ཐིམ་པ་དང་།འདུས་བྱས་ཐམས་ཅད
བཅོས་མརྫུན་པར་མཐོང་བས་ཞེན་པ་རང་ལོག་ཏུ་སོང་སྟེ་ཆོས་བརྒྱད་མགོ་སྙོམས་པ་དང་།མེད་སྣང་སྒྱུ་མ་ལྟ་བུའི་འཁོར་བ་ན་རྒྱུ་ཞིང་སྤྱོད་པའི་སེམས་ཅན་རྣམས་ལ་ཉེ་རིང་མེད་པའི་
སྙིང་རྗེ་བཅོས་མིན་དུ་སྐྱེ་བ་དང་།ལྟོ་གོས་ཀྱི་སེམས་ཁྲལ།ཚ་གྲང་།དཀའ་སླ།བདེ་སྡུག་ཆགས་སྡང་།གཏམ་ངན་སོགས་གང་ལའང་ཇི་མི་སྙམ་པ་དང་།ཁྱད་པར་སེམས་ཟིན།
པས་རླུང་ལྔ་ཟིན་པར་འགྱུར་ཞིང་།དེ་ཟིན་པའི་རྟགས་ཀྱང་ལུས་ཉམས།ངག་ཉམས།སེམས་ཉམས།རྨི་ཉམས།སྨིག་རྒྱུ་ལྟ་བུ་སོགས་མཐོང་ཉམས་ཀྱི་རྟགས་མཐའ་ཡས་པ་
དང་།མངོན་ཤེས་ལྔ་དང་།ངེས་དོན་གྱི་ཆོས་སྨྲ་བ་ལ་སྤོབས་པ་ཐོབ་པ་སོགས་ཡོན་ཏན་གྱི་རྟགས་ཀྱང་མང་དུ་འབྱུང་སྟེ།ཉམས་རྟོགས་སྐྱེ་རིམ་དང་བསྟུན་ནས་ངོ་སྤྲོད་པ་གལ་ཆེའོ།།
དེ་ནས་ཏིང་ངེ་འཛིན་རང་གི་ངོ་བོ་ལ་ངོ་སྤྲད་པ་ནི།ཞི་གནས་དང་ལྷག་མཐོང་སྟེ།ཇི་སྐད་དུ།།ཡང་དག་གནས་པ་ལ་བརྟེན་ནས།།སེམས་ལ་སེམས་ནི་འཇོག་ཕྱིར་དང་།།ཆོས་རབ་རྣམ

པར་འབྱེད་པའི་ཕྱིར།།ཞི་གནས་དང་ནི་ལྷག་མཐོང་ཡིན།ཞེས་པས་བྱིང་རྒོད་རྣམ་རྟོག་གི་སྤྲོ་བསྡུ་མེད་པར་ཡུལ་སྣང་ལ་དེར་འཛིན་མ་ཞུགས་པའི་ངང་དུ
དང་སང་དེ་ཡེར་རེ་ཝ་ལ་ལེ་སྟོན་གནམ་སྤྲིན་དང་བྲལ་བ་ལྟར་གསལ་སྟོང་དུ་ལྷན་ནེར་གནས་པ་ནི་ཞི་གནས།སྣང་ཡུལ་སྒྱུ་མ་ལྟར་རྟོགས་ལ་འཛིན་བྱེད་མ་ཞུགས་ཤིང་།རང་བཞིན་
ནམ་མཁའ་ལྟར་རྟོགས་ལ་སྣང་ཡུལ་མ་འགགས་པའི་ཡེ་ཤེས་སྣང་སེམས་གཉིས་མེད་སྟོང་གསལ་སྤྲོས་པ་བྲལ་བའི་གནས་ལུགས་ཟད་ཐལ་རྗེན་པར་མཐོང་བ་ནི་ལྷག་མཐོང་སྟེ།།
དེདེའང་རྟོག་ཚོགས་རང་སར་ཞི་བའི་གནས་ཆ་ཞི་གནས།ཡིན་ལུགས་རྗེན་པར་མཐོང་བའི་གསལ་ཆ་ལྷག་མཐོང་།ཐ་དད་མེད་པར་ངོ་བོ་གཅིག་པས་ཟུང་འཇུག་གཅིག་གི་རང་བཞིན་དུ་ལྷུན་
གྱིས་གྲུབ་པར་ཐག་བཅད་དོ།དེའང་མདོ་སྡེ་དགོངས་པ་ངེས་འགྲེལ་ལས།།སྐྱེ་བ་པོ་ཡི་ཞི་གནས་དང་།།ལྷག་མཐོང་གོམས་པར་བྱས་ན་ནི།།གནས་ངན་ལེན་གྱི་འཆིང་བ་དང་།།མཚན
མའི་་འཆིང་ལས་གྲོལ་བར་འགྱུར།ཞེས་དང་།སྤྱོད་འཇུག་ལས།།ཞི་གནས་ཀྱིས་ནི་ཉོན་མོངས་མགོ་ནོན་ལ།།ལྷག་མཐོང་གིས་ནི་ཉོན་མོངས་རྩ་བ་འབྱིན།ཞེས་སོ།།དེ་ཡང་རྣམ

རྟོག་གང་ཤར་ལ་རྩོལ་མེད་ཀྱི་དྲན་པས་བལྟས་པས་རང་ཞིར་སོང་ནས་ཤར་གྲོལ་དུས་མཉམ་པའི་ཚེ།ཤར་གྲོལ་རིག་པ་གསལ་དག་རྗེན་སང་ངེ་བ་དེ་ལྷག་མཐོང་དང་།གང་ཤར་རང་ཞིའི
ཆ་དང་རིག་དྭངས་དང་བཅས་པ་ལ་གནས་པ་དེ་ཞི་གནས་སོ།མདོར་ན་ཚོགས་དྲུག་གི་ཡུལ་མི་དགག་པར་སྒོ་ལྔ་རང་ཡན་དུ་ཀློད་ལ།རིག་པའི་ངང་ཤེས་པས་ཡུལ་ཕྱིར་མི་འབྲང་བ།གསལ
དྭང་ས་ཕྱེད་པ།རེ་དོགས་བཅོས་བསླད་མེད་པའི་སོ་མར་ཉམས་སུ་བླངས་པས་ཡུལ་སྣང་དང་འཛིན་སེམས་མ་སྤངས་རང་སར་གྲོལ།སྣང་སེམས་གཉིས་མེད་དུ་གྲོལ་ནས་ལྷའི་མིག་ལ
སོགས་པའི་མངོན་ཤེས་ལྔ་ཡང་ཚེགས་མེད་པར་ཐོབ་པར་འགྱུར་ཞིང་།སྒོམ་པའི་དུས་ཀྱི་རིག་པ་སྟོང་གསལ་ཤར་གྲོལ་དབྱེར་མེད་ཀྱི་ཆ་ཤས་རྣམས་ཀྱང་ངོས་བཟུང་ལ་སྐུ་བཞི་དང་
སྦྱར་ཏེ་ངོ་སྤྲོད་ཚུལ་ལྟ་བའི་སྐབས་བཞིན་དང་།མཉམ་གཞག་ཏུ་ཡིན་ལུགས་ལ་ཟླ་བ་དང་།རྗེས་ཐོབ་ཤན་འབྱེད་ཀྱི་སྐབས་སོགས་ཀྱང་མ་འདྲེས་པར་ངོ་སྤྲད་དོ།།གསུམ་པ་སྤྱོད
པའི་ངོ་སྤྱོད་ནི།སྔར་ལྟ་བ་ལ་ཟླའི་སྐབས་ཆོས་ཐམས་ཅད་སྒྱུ་མའི་སྣང་བ་ལྟར་མེད་པ་གསལ་སྣང་ཙམ་དུ་ཟག་ཆོད་མོད་ཀྱི།འོན་ཀྱང་སྤྱོད་པ་ཤན་འབྱེད་ཀྱི་སྐབས་འདིར་ཤེས

པར་བྱ་བ་ལ།ཇི་སྲིད་བདག་འཛིན་གྱི་རྟོག་པ་དབྱིངས་སུ་མ་ནུབ་ཀྱི་བར་དེ་སྲིད་དུ་མེད་བཞིན་དུའང་ལས་ཀྱི་འབྲས་བུ་མི་བསླུ་བར་འབྱུང་བ་ཡིན་ཏེ།དཔེར་ན་རྨི་ལམ་དུ།
མེ་སྣང་བའི་ཚེ་དེ་ལ་དུ་བ་ཡང་འཁྲུལ་སྣང་ལ་འཆར་བ་བཞིན་ནོ།དེས་ན་གང་ལའང་འཛིན་ཞེན་མེད་པའི་ངང་ནས་དགེ་སྡིག་གི་བླང་དོར་མ་ནོར་བར་སྤྱོད་ཅིང་།སྡོམ་གསུམ་འགལ་མེད།།
སྟན་ཐོག་གཅིག་ཏུ་དྲིལ་ནས་ཉམས་སུ་ལེན་དགོས།དེའང་གནད་བསྡུས་ན།སོ་ཐར་གྱི་བསླབ་བྱ་དངོས་དང་བརྒྱུད་པའི་སྒོ་ནས་གཞན་གནོད་ཆ་དང་བཅས་པ་སྤོང་།བྱང་སྡོམ་གྱི་བསླབ།
བྱ་བ་དག་པས་གཞན་གཅེས་ཀྱི་ལྷག་བསམ་ལྡན་པས་ཕན་པ་སྒྲུབ།སྔགས་སྡོམ་གྱི་བསླབ་བྱ་སེམས་ཅན་ཐམས་ཅད་ཀྱི་གཉུག་སེམས་སྒྲིབ་བྲལ་རྡོ་རྗེ་གསུམ་གྱི་ལྷར་ཡེ་ནས་རྫོགས་
པས་དག་སྣང་དང་མོས་གུས་བྱ་ཞིང་།ཁྱད་པར་བླ་མ་དམ་པ་སངས་རྒྱས་ཐམས་ཅད་འདུས་པའི་བདག་ཉིད་དུ་ཤེས་པས་མོས་གུས་དང་ཞབས་ཏོག་ལ་ཚད་བཟུང་མེད་པའི་སྒོ་ནས
བསྟེན་པར་བྱ་སྟེ།སྤྱོད་པ་དུས་ཚོད་དང་འབྲེལ་བའི་བར་བསླབ་པ་ཞེས་བྱའོ།།གསུམ་པ་འབྲས་བུའི་ངོ་སྤྲོང་ནི།རིན་ཆེན་རྒྱ་མཚོ་ལས།།འོད་གསལ་བ་ནི་རྣམ་པ་བཞི།།རྫོགས

ནས་ཡེ་ཤེས་ཆེན་པོའི་ས།།སྣང་བ་རྣམ་པར་མི་རྟོག་པ།།མཆེད་པ་ཡེ་ཤེས་སྒྱུ་མ་སྟེ།།ཐོབ་པ་དམ་པ་འཕགས་པའི་ལམ།།ཉེ་བར་ཐོབ་པས་རྫོགས་པའོ།།ཞེས་པས།ཡེ་ཤེས
བཞིའི་རིམ་པས་སློབ་པའི་ལམ་བཞི་བགྲོད་ཚུལ་བསྟན་ཏེ།དེའང་ཞི་ལྷག་ཟུང་འཇུག་གི་ལམ་བསྒོམས་པས་སེམས་ཉིད་གཉུག་མའི་ངང་དུ་བློའི་འཇུག་པ་ཞི་ནས་དྭངས་གསལ་གཡོ་མེད
ཀྱི་ཡེ་ཤེས་ཐོག་མར་སྐྱེས་པ་ནི་འོད་གསལ་དང་པོ་སྣང་བའི་ཡེ་ཤེས་ཏེ་ཐར་པའི་ལམ་སྣ་ཟིན་ཅིང་ཚོགས་ལམ་གྱི་ཡོན་ཏན་རྣམས་རིམ་པར་འཆར།དེ་ནས་སེམས་ཉིད་སྟོང་གསལ་གྱི་ཡེ་
ཤེས་སྔ་མ་ལས་ཆེས་ཆེར་གོམས་པས་སྣང་བ་རྨི་ལམ་སྒྱུ་མ་ལྟ་བུར་རྟོགས་ཤིང་ཆོས་ཐམས་ཅད་ཀྱི་རང་བཞིན་རོ་གཅིག་ཏུ་རྟོགས་པ་ནི་འོད་གསལ་གཉིས་པ་མཆེད་པའི་ཡེ་ཤེས
ཏེ་སྦྱོར་ལམ་གྱི་ཡོན་ཏན་རྣམས་ཐོབ་བོ།དེ་ནས་ཆེས་ཚོར་གོམས་པས་སེམས་ཉིད་འོད་གསལ་བའི་ཡེ་ཤེས་ཟག་པ་མེད་པ་དང་པོར་མཐོང་བ་ནི་འོད་གསལ་གསུམ་པ་ཐོབ་པའི
ཡེ་ཤེས་ཏེས་དང་པོ་མཐོང་ལམ་གྱི་ཡོན་ཏན་རྣམས་ཐོབ་པོ།དེ་ནས་ཆེས་ཆེར་གོང་དུ་འཕེལ་བས་མཐོང་ཟིན་གོམས་པར་བྱེད་པ་ནི་འོད་གསལ་བཞི་པ་ཉེ་བར་ཐོབ་པ་ཞེས་བྱ་བའི་ཡེ་ཤེས

ཏེ་སྒོམ་ལམ་དགུའི་ཡོན་ཏན་རྣམས་རིམ་པར་འཆར་ཞིང་ལྷན་ཅིག་སྐྱེས་པ་ས་དགུའི་དྲི་མ་རྣམས་སྦྱོང་བ་ཡིན་ནོ།དེ་ཡང་ལངྐར་གཤེགས་པ་ལས།།ས
བདུན་པོ་ནི་སེམས་ཡིན་ཏེ།།སྣང་བ་མེད་པ་བརྒྱད་པའོ།།ས་མཆོག་དང་ནི་སངས་རྒྱས་ལ།།དེ་དག་ང་ཡི་རང་བཞིན་ནོ།ཞེས་པས།ས་བདུན་པ་མན་ཆད་རྗེས་ཐོབ་ཏུ་སེམས་སུ་
འཛིན་པ་ཅུང་ཟད་དང་།བརྒྱད་པར་དེ་ཉིད་དབྱིངས་སུ་དག་ཀྱང་སྣང་མེད་ཀྱི་དབུ་མ་ལ་ཞེན་པའི་ཆ་ཅུང་ཟད་ཡོད་ཅིང་།དགུ་པ་དང་བཅུ་པར་དེ་ཡང་དག་ནས་མཉམ་རྗེས་ལ་གསལ་མི་
གསལ་གྱི་ཆ་ཕྲ་མོ་ཙམ་དང་བཅས་པའི་ཆོས་ཉིད་ཇི་བཞིན་པའི་དོན་མངོན་དུ་འགྱུར་བར་གསུངས་ལ།དེ་ནས་མཐར་ཐུག་གི་འབྲས་བུ་ནི།ས་བཅུའི་མཐའ་མར་རྒྱུན་མཐའི་ཡེ་ཤེས་ཀྱིས།
ཆེས་ཕྲ་བའི་གཉིས་སྣང་དང་འགྱུར་བ་དེའི་བག་ཆགས་ཕྲ་མོ་བཅོམ་ནས་རྫོགས་པའི་སངས་རྒྱས་མངོན་དུ་མཛད་ཅིང་།དེ་ཡང་རྒྱུད་བླར།།ཆུ་མཚོ་སོགས་བཞིན་འདོད་ཆགས་སོགས།།
གློ་བུར་ཉོན་མོངས་དག་པ་ནི།།མདོར་ན་མི་རྟོག་ཡེ་ཤེས་ཀྱི།།འབྲས་བུ་ཡིན་པར་རབ་ཏུ་བརྗོད།།རྣམ་པ་ཀུན་གྱི་མཆོག་ལྡན་པའི།།སངས་རྒྱས་སྐུ་ནི་ར